Once Is Not Enough (film)
Once Is Not Enough () je američki igrani film snimljen 1975. godine u režiji Guya Greena. Predstavlja adaptaciju popularnog istoimenog romana Jacqueline Susann. Protagonistica, koju tumači Deborah Raffin, je January Wayne, mlada kćer filmskog producenta Mikea Waynea (čiji lik tumači Kirk Douglas) koja se vraća u New York iz Švicarske gdje se tri godine liječila od posljedica prometne nesreće. Radnja prikazuje kako otkriva da joj je otac u financijskim problemima, kao i brojna iskušenja vezana uz ljubavni život, ali i vlastitu sklonost prema starijim muškarcima.

Once Is Not Enough je dobio publicitet zahvaljujući tome što je Susann nedugo pred snimanje umrla od raka. Iako su ga kritičari, slično kao i kod prethodne dvije ekranizacije Susanninih knjiga - Dolina lutaka i The Love Machine - žestoko napali, te iako je iz filmske verzije izbačen niz "paprenh" detalja romana vezanih uz seks i zloupotrebu droge, publika ga je prihvatila te je postigao solidan komercijalni uspjeh. Brenda Vaccaro, koja u filmu tumači ulogu Linde Riggs, urednice ženskog časopisa, je za svoj nastup osvojila Zlatni globus za najbolju sporednu glumicu.

Uloge
 Kirk Douglas ... Mike Wayne
 Alexis Smith ... Deidre Milford Granger
 David Janssen ... Tom Colt
 George Hamilton ... David Milford
 Melina Mercouri ... Karla
 Gary Conway ... Hugh Robertson
 Brenda Vaccaro ... Linda Riggs
 Deborah Raffin ... January Wayne
 Lillian Randolph ... Mabel
 Renata Vanni ... Maria
 Mark Roberts ... Rheingold
 John Roper ... Franco
 Leonard Sachs ... Dr. Peterson

Izvori

Vanjske veze

Američki filmovi
Dramski filmovi